Benjamin Netanyahu

Benjaminas Netanjahu (, , g. 1949 m. spalio 21 d. Tel Avive) – Izraelio politinis veikėjas, keturis kartus Izraelio ministras pirmininkas.

 Biografija 
Gimė Tel Avive trijų vaikų šeimoje. Nuo 1956 m. iki 1958 m. bei nuo 1963 m. iki 1978 m. gyveno JAV, Filadelfijos priemiestyje. 1967 m. baigė Cheltenhamo (Filadelfijos priemiestis) vidurinę mokyklą.

Tais pačiais metais grįžo į Izraelį ir penkerius metus tarnavo Izraelio kariuomenėje. Dalyvavo nuo 1967 m. iki 1970 m. vykusiame žemo intensyvumo kare tarp Izraelio ir Egipto.http://www.timesofisrael.com/saving-sergeant-netanyahu/#! Saving Sergeant Netanyahu

1972 m. pradėjo architektūros studijas Masačusetso technologijos universitete. 1973 m. spalį grįžo į Izraelį ir mėnesį dalyvavo Jom Kipuro kare.http://news.mit.edu/1996/netanyahu-0605 Professor recalls Netanyahu’s intense studies in three fields 1975 m. baigė architektūros bakalauro studijas Masačusetso technologijos universitete. 1976 m. ten pat baigęs vadybos magistro studijas, įsidarbino ekonomikos konsultantu Bostono konsultavimo grupėje.http://www.nytimes.com/2012/04/08/us/politics/mitt-romney-and-benjamin-netanyahu-are-old-friends.html?_r=1&ref=politics&pagewanted=all A Friendship Dating to 1976 Resonates in 2012

1978 m. grįžęs į Izraelį pradėjo vadovauti nevyriausybinei organizacijai Jonatano Netanyahu Antiteroro institutui.https://www.ynetnews.com/articles/0,7340,L-4187902,00.html Prime Minister Benjamin Netanyahu 1982–1984 m. – Izraelio ambasadoriaus JAV pavaduotojas, o 1984–1988 m. – Izraelio nuolatinis atstovas Jungtinėse Tautose. Nuo 1988 m. nuo „Likud“ partijos išrinktas Kneseto nariu.https://web.archive.org/web/20121116144653/http://netanyahu.org/biography.html Benjamin Netanyahu 1999–1993 m. buvo Izraelio užsienio reikalų ministro pavaduotoju. 1993–1999 m. ir nuo 2005 m. partijos „Likud“ pirmininkas. 1996–1999 m. ir nuo 2009 m. Izraelio ministras pirmininkas. 2002–2003 m. Izraelio užsienio reikalų ministras, o 2003–2005 m. – finansų ministras. 2015 m. gegužės 6 d. B. Netanjahu suformavo naują koalicinę Izraelio vyriausybę.http://www.timesofisrael.com/in-the-11th-hour-netanyahu-finalizes-61-strong-coalition/ With less than 2 hours to spare, Netanyahu secures a coalition

2021 m. birželio 13 d., po 12 metų vadovavimo, jį ministro pirmininko poste pakeitė Naftali Bennett.CNN News, Israel’s new prime minister is sworn in, ending Netanyahu’s 12-year grip on power, 2021 m. birželio 13 d.

2022 m. gruodžio 29 d. dar kartą tapo premjeru. Naujoji vyriausybė įvardyta dešiniausia Izraelio istorijoje.Benjamin Netanyahu sworn in as leader of Israel’s likely most right-wing government ever. CNN. Nuoroda tikrinta 2023-10-13.

2024 m. lapkričio 21 d. Tarptautinis Baudžiamasis Teismas išdavė arešto orderius B. Netanjahu, buvusiam gynybos ministrui Joavui Galantui ir „Hamas“ lyderiui Mohamedui Deifui dėl įtariamų karo nusikaltimų ir nusikaltimų žmoniškumui.

 Bibliografija 
 „Vieta tarp tautų: Izraelis ir pasaulis“, 1993 m.Istorijos žodynas. – Vilnius: Vaga, 2003. – 299 psl.

 Šaltiniai 

Kategorija:Izraelio parlamento nariai
Kategorija:Izraelio ministrai pirmininkai
Kategorija:Izraelio užsienio reikalų ministrai
Kategorija:Izraelio finansų ministrai